
Awe merdia 3 or, a tuma lugar e firmamen- ser logra, despues di algun dia di espera, 
to di CAO entre Hunta Directiva di Hospital ya cu Gobierno a tarda pa manda e carta di 
y Directiva di Sindicato, ABV. garantia cu Gobierno a priminti. Despues 

di hopi tempo, Hospital y ABV ta firma un 
Esaki a tuma lugar den presencia di prensa, caq ^ mas | ar g 0 duracion, treciendo asina 
combina cu conferencia di prensa. Esaki a paz | abora | ^ jnst ituto medico aki. 



di Ryangela tambe tabata 
presente na Universidad 
n'e ocasion special aki. 


Ryangela Lyana Maduro 
a obtene su bul n'e facul- 
tad di ley di Universidad 
. di Aruba, despues cu el a 
1 defende exitosamente su 
v tesis. 

J Su tesis tabata titula: "Het 
I politieke ontbindingsrecht 


in het Arubaanse 
staatspraktijk sinds de 
Status Aparte". 

E comision di examen ta¬ 
bata consisti di mr. dr. V.an 
Bogaert, prof. mr. D.J. Elz- 
inga y mr. A. Swaen. 

Diferente miembro di famia 


Rectorado y staf di Univer¬ 
sidad ta felicita Ryangela 
Maduro cu su logro y ta 
dese'e hopi exito den fu¬ 
ture. 






















Editorial 

Enota mi corant mas, pero e 
nnico corant electronico den 
oranan di atardi y Interactivo 



II 



Awe The Media Group 
N.V. ta lansa un otro 
corant mas riba mer- 
cado Arubano. E no ta 
un OTRO CORANT co- 
mun y coriente, pero 
t'e prome corant elec¬ 
tronico den oranan di 
atardi y interactivo, 
convertiendo su mes 
den un multi-media 
completo. 

Hopi lo puntra, pakico 
mi ta bolbe hinca mi 
mes cu un otro cor¬ 
ant, ya cu di mes, tin 
hopi corant caba den 
mercado. 

Mi tin cu duna recon- 
ocimento na mi yiu 
homber Victor Ricar¬ 
do, kende t'e "brain" 
tras di e idea aki, 
kende a bisa: "Pa tin 


un bashi atardi pa 
corant na Papiamen- 
to", for di despues 
cu La Prensa no ta 
wordo publica mas na 
Aruba, pueblo kier sa 
kico a pasa den dia, 
y no mester warda te 
cu su siguiente dia pa 
bin cu informacion. 
Banda di esey Victor 
Ricardo, kende ta un 
persona mucho mas 
den tecnologia cumi, 
a bisa, y nos lo haci'e 
e prome corant elec¬ 
tronico, cumpliendo 
asina cu nos propio 
medio ambiente y 
nos lo bay on-line y lo 
manda e corant Den 
Noticia aki cada per¬ 
sona cu ta desea di 
haya esaki den nan 
In-box. 


Nos lo cuminsa cu 
minimo 12 pagina di 
dialuna pa diabierne, 
semper y cuando 
por bin cu "break¬ 
ing news" adicional- 
mente. 

Teniendo e sugeren- 
cia di mi yiu, y e sa cu 
mi no ta core pa re- 
tonan nobo, a bisa cu 
nos ta bay p'e. 

Riba e pregunta, si 
Den Noticia lo bira un 
competencia pa AWE- 
Mainta, cu ta otro cor¬ 
ant exitoso caba for 
di prome oranan di 
madruga, mi a bisa cu 
sigur cu no. 

Cada uno lo comple- 
menta otro cu noticia. 
Loke cu pasa awor, 
bo no mester warda 


te manan mainta pa 
les'e, pero bo ta hay'e 
awe tardi y manan lo 
bin cu continuacion 
di e noticia y cu mas 
profunidad. 

Ta logico cu mester di 
mas personal, y nos 
sigur lo sigui traha 
riba esaki, pa haya 
hende califica pa pro- 
duci noticia, manera 
pueblo ta demanda di 
nos. 

Registra, e ta PORNA- 
DA y analisa y evalua 
e producto nobo aki. 
Pa cualkier critica, 
sugerencia, ta mas cu 
bon-bini mandando 
esaki na news@den- 
noticia.com 
Ta bon pa bisa tambe 
cu masha orguyo cu 


Den Noticia t'e prome 
corant di Aruba cu ta 
disponibel riba e App 
Store di Apple, con- 
secuentemente por 
download riba tur 
Iphone, Ipad y Itouch. 
Por ser mira via di nos 
link riba e Android y 
Blackberry Phones. 
Riba Facebook y Twit¬ 
ter ta disponibel. 

For di awe, cu nos 
prome publicacion, 
mi yiu, Victor Ricardo 
y mi persona kier bisa 
Boso tur masha danki 
p'e sosten. Hunto cu 
bo nos kier construi 
un mihor Aruba pa 
manan, informando 
bo caba for di awe 
kico bo por pasa ma¬ 
nan. 

Camara di Comercio ta 
sugeri pa imida haf di 
container pa San Nicolas 



Camara di Comercio ta di 
opinion cu si na dado mo- 
mento, e refineria no ta 
den funcion mas, cu esaki 
lo ta un oportunidad ideal, 
pa muda e haf di container 
pa dicho sitio, ya cu esaki 
ta mas adecua. E sugeren- 
cia aki a bini, na momento 
cu, Leo Maduro, Secretario 
di Camara di Comercio, a 
trece esaki dilanti, como un 
sugerencia pa tene cuenta 
cune. 

Director di Aruba Ports Au¬ 
thority, Alfonso Boekhoudt, 
ta haya, esaki lo ta un bon 
idea, debi cu e infrastructu¬ 
re ya tey caba y no mester 


had mucho na dje. E laman 
ta profundo caba y tur e fa- 
cilidadnan den becindario ta 
eynan caba. Na Barcadera, 
ainda mester bay coba hun- 
do pa por acomoda e bar- 
conan grandi di container- 
nan. 

E gasto, segun Alfonso 
Boekhoudt, lo ta garndi y 
lo haci e lugar di Barcadera 
mas caro pa cu e inversion 
nan cu lo mester bay aden. 
Pa loke ta na unda e re¬ 
fineria ta ubica n'e momen- 
tonan aki, ta ideal, ya cu tur 
cos pa loke t'e infrastruc¬ 
ture, tey nan cana y lo haci 
e containerhaven aki mas 


competitive den nos region 
di Caribe. Na mes momen¬ 
to, lo bay tin actividadnan 
economico, cu lo bin aser- 
ca, cu lo haci cu e economia 
na San Nicolas, lo haya bida 
atrobe. E sugerencia di Leo 
Maduro di Camara di Com¬ 
ercio a cay den bon te awor 
ta mas bien mira kico lo bay 
sosode, cu Valero, esta si 
PetroChina lo cumpra of no. 
Gobierno lo mester bay 
tene cuenta sigur cu e sug¬ 


erencia aki, si esaki lo por 
bira un opcion, na momento 
cu no bay haci nada mas cu 
e refineria. Prome Ministro 
Mike Eman lo mester bay 
evalua e opcion aki, just in 
case, si e deal pa mantene 
e refineria habri, no resulta 
posibel. E idea aki, no ta 
data for di awor, ya cu den 
pasado, tempo cu Henny 
Eman tabata Prome Minis¬ 
ter, e proposicion aki a bin 
dilanti caba. 


Mundo di noticia a evolution a 


Mi por corda, cu mas di 
30 ana pasa, con e mundo 
scirbi di periodismo tabata 
funciona, na unda, cu un 
typewriter, mester a traha 
riba informe nan, cu wipe¬ 
out na banda, pa hasi co- 
recion nan. Otro aspecto di 
e tempo ey ta trece cune, 
na unda lo mester a hunta 
tras di e papel di noticia cu 
un lijm pa por a plak, ora 
di hasi layout pa e corant. 
Mescos ora di traha cabes 
pa e articulo. 

Awendia, esaki no ta asina 
complica mas, ya cu ta cu e 
cursur, ta hala y click y tur 
cos ta presenta por medio 
di magia ta keda regia. 
Potret , antes lo mester a 


saca y bai laba cu kimiko, 
cu ta tuma su proceso y 
ora ta cla cu e proceso, pa 
por print e potret aki. Mi ta 
corda, tabata usa e dryer, 
pa seca e potretnan. 

Awe nos ta traha cu chip, 
saca, manda via email y 
pone, hunto cu e articulo 
nan y ta cla. 

Mi no kier pa e mustra cu 
ta facil, ya cu esaki, tambe 
tin su trikinan, pero e ta 
bai mas liher. 

E demanda di e lector ta, 
cu eno tin tempo pa perde, 
y kier haya informacion 
den un frega di wowo, tur 
loke a pasa su alrededor, 
den nos caso, di mainta pa 
atardi. 


No mester baha bai cum¬ 
pra bo corant atardi mas, 
manera tabata e caso, ni 
tampoco, warda te ora nan 
trece pabo, ya cu e ta na 
bo punta di dede pa trece 
Den Noticia, na unda cu bo 
por ta. 

Awe, e lector cu ta deman¬ 
da servicio y rapides, ta 
haye na su punta di dede, 
un click leu, y e ta haya sa 
kiko a pasa di mainta pa 
atardi riba su isla y otro 
caminda nan. 

Ey, nos ta mira e cambio 
nan grandi, cu ta tumando 
lugar, den nos mundo di 
periodismo, caminda has- 
ta e lector ta mas activo 
den participa den noticia, 


cu hasta e por contribui 
cu e noticia, cu ta sosode 
banda di su persona, door 
di saca potret di e suceso 
y mande al instante pa e 
medio di comunicacion, 
manera por mira na televi¬ 
sion nan rond mundo, na 
momento cu esaki, esta e 
noticia ta sosode. 

Pabien, gerencia y su staf 
y na pueblo, cu awor aki 
tin su noticia di tur atardi 
,via internet, na unda cu e 
por ta. 

Co Bo contribucion y apoyo 
nos lo bira e medio cu ta 
informaBo tur momento. 

Virgil Koolman 
Redactor. 

Proyecto Piloto, EZRA a keda introduci 


EZRA, ta un proyecto piloto, cu a keda 
introduci, na unda lo por monitor, tur 
movecion di adictonan riba nos isla. 

E proyecto aki ta conta cu sosten di Se- 
tar, FDA y Ministro di Salubridad Publico, 
Richard Visser y su departamento nan 
concerni. 

Glen Thode, como miembro di FDA y Ro¬ 
land Croes di Setar, ta uni cu Gobierno, 
pa duna un mihor resultado pa e adic¬ 
tonan na e momento nan aki cu nan ad- 
cicion, pero na mes momento. tin un mi¬ 
hor control, pa cu e adictonan aki y cu lo 
trece alivio pa nos comunidad y e famia 
nan envolvi, di e adicto nan aki. 

Segun Ministro R. Visser , ya caba tin e 
hotline 190, cu ta den funcion y cu Se¬ 
tar ta garantisa 24/7 nan apoyo tras di e 


proyecto aki. 

Famia nan cu un adicto, por haya apoyo, 
24 ora y shete dia pa siman, via e hot¬ 
line aki, for di persona nan profesional pa 
guia nan, den nan situacion. 

Alrededor di 150 adicto mester di 
ayudo y na mes momento, tam- 
be por mira cu lo integra y consoli- 
da e maneho di adicion riba nos isla. 


Ministro Richard Visser, ta di opinion, cu 
adquisicion di e proyecto aki, combina 
cu Centro Dakota, KIA, e cooperacion di 
Capriles Kliniek na Corsou y otro centra 
nan , esaki lo nifica, cu e pakete pa tra- 
ta adicto nan ta completo, si mira cu tin 
cooperacion, estrecho cu centronan na 
Republica Dominicana y Hulanda tambe. 


Di acuerdo cu lider di MEP, Evelyn Wever-Croes 

Valero a cuminsa baha planta awe 



E situacion na refineria di Valero, pa 
basta tempo ta ser bisa cu e lo sera, 
ta masha luna caba, Gobierno, a pur- 
ba na yuda, pa trece interesado aden, 
pa cumpra of bira un partner, pa man- 
tene e refineria habri. Te awe, esaki 
no t'e caso, lamentablemente. 

Segun lider di partido geel, Evelyn 
Wever-Croes, cu awe diabierna, ta 
un dia hopi scur, pa mama y tatanan, 
cu ta labora den e refineria di Valero, 
ya cu Valero, a dicidi di cuminsa, na 
baha e plantanan, den e refineria. 


E preocupacion mas grandi, t'e hecho, 
cu si e refineria sera, e deficit di nos 
gobierno lo bira mas grandi y cu tur 
e consecuencianan cu esaki lo trece 
cune. 

Lider di MEP ta spera un solucion 
pronto p'e situacion di e refineria di 
Valero, lo ta uno faborabel p'e isla. 


E situacion ta hopi penoso, debi cu por 
constata caba, cu varios nan pipanan, 
no ta mira huma ta sali y trahador- 
nan, lokal ta hopi preocupa, segun 
nan mes a duna di conoce, den un 
reunion cu representantenan 
di e partido geel. 


Evelyn Wever-Croes, lider di 
MEP, a constata tambe, cu 
bao di e trahadornan di na- 
cionalidad, Venezolano y Co- 
lombiano tin hopi preocupa¬ 
cion, debi cu si nan perde nan 
trabao, nan no tin permiso pa 
keda traha aki na nos isla. 


UNA cutema 
di Catibo 

Awenochi den sala na Uni- 
versidad di Aruba, lo tin un 
encuentro, cu lo hiba topico 
di coleccion di storianan y 
artefactonan riba Catibo. 

Esaki ta en cooperacion cu 
biblioteca di Illinois, Merca, 
cu ta colabra den esaki. 

Nancy Cirillo y Peter Hep¬ 
burn, lo ta dos oradornan 
awenochi, na unda lo papia 
riba, situacion nan politico, 
historico y cuestion nan 
ethnico di e tempo ey. 

Tambe lo papia riba Sierra 
Leone door di e Britanico 
nan den e tempo ey na Af¬ 
rica. Esaki lo cuminsa pa 
awenochi 7:30. 

Mayan mainta esaki lo keda 
ripiti, pa e studiante nan di 
Colegio Arubano den Cas di 
Cultura. 


Bira un ‘Hot Spot’ cu MIO gratis! 

Activa bo MiFi v 
compart! cu 5 amigo 

MiFi, e aparato di internet 
wireless di MIO aworta gra¬ 
tis! Bira un Hot Spot y com- 
parti bo senal cu 5 colega, 5 
hende of 5 diferente apara¬ 
to den cas. Unda cu bo bay, 
mientras cu bo tin bo MiFi 
cu bo, bo ta un 'Hot Spot' 
disfrutando di e servicio op¬ 
timal di wireless internet n'e 
capacidad di bo escogencia. 

Ademas di esey, unda cu bo 
ta, bo por comparti e servi¬ 
cio aki cu te cu 5 diferente 
persona y nan aparato fa- 
borito. 

Bo mes por ta sinta cu bo 
laptop, mientras cu esnan 
rond di bo ta gosa di wire¬ 
less internet riba nan tablet, 
smartphone, Ipod, portable 
video game of notebook 
tambe. Enfin, riba tur apara¬ 
to cu tin capacidad wifi, por 
conecta cu bo autorisacion, 
dunando nan e codigo, sin 
ningun problema y sin nin- 
gun interupcion. 

Bon relation cu Hulanda ta crea boluntad 
pa yuda otro den tempo difieil 



E siman aki por a lesa den 
prensa algun expresion di 
miembronan di Tweede Ka- 
mer di Hulanda tocante di 
e situacion di e refineria na 
Aruba y e efecto grandi cu 
esaki lo tin riba entrada di 
Gobierno y mercado laboral. 

Den nan propio palabranan 
e politiconan di Hulanda a 
expresa e deseo asisti Aru¬ 
ba den sali for di e situacion 
cu nos a haya nos aden. 
Anto algun di e expresion- 
nan mas caluroso pa yuda 
Aruba a bin di miembronan 
di Parlamento di Hulanda cu 
ta mas critico pa cu tur cos 
cu ta sosode den e paisnan 
di Reino den Caribe. 


Un di esnan cu a expresa e 
sosten pa yuda Aruba ta sr. 
Ronald van Raak di Partido 
Socialista. E importante ta 
cu aworaki e Partido Social¬ 
ista t'e partido mas popu¬ 
lar y cu den encuestanan ta 
crece mas na Hulanda. 


E expresion di un expo- 
nente importante di Partido 
Socialista manera sr. Ronald 
van Raak ta demostra un bi- 
aha mas, cu no t'e color po¬ 
litico of e idiologia politico di 
e partido di Gobierno ta de- 
termina e calidad di e coop- 
eracion entre dos paisnan. 
Pero t'e claridad di mane- 
ho, e transparencia, e ac- 
cionnan concreto y e nivel di 
democracia y envolvimento 
di pueblo den e maneho, ta 


haci cu e Gobierno ta wordo 
mira y trata como uno sin- 
cero y cu enberdad ta traha 
na interes di pueblo. Asina 
Rene Herde, lider di fraccion 
di AVP a duna di conoce. 


Den e relacion cu Hulanda 
esaki semper a hunga un 
rol importante. Partido AVP 
no ta un partido socialista, 
pero su maneho sigur taba- 
ta y ta na interes di pueblo 
di Aruba. 


Den pasado y awor ainda 
mas. Esaki tur partido y tur 
Gobierno, den paisnan cu 
Aruba tin relacionnan cu'ne 
ta wak. Nan ta mencion'e y 
duna Gobierno di Aruba elo- 
gio p'e. 

Awor no e Gobierno, pero 
miembronan di partidonan 
den Parlamento di Hulanda 
cu a wak e cambionan cu 
a y ta tuma lugar na Aru¬ 
ba for di eleccion pasa pa 
awor, ta expresa e deseo 
di yuda Aruba. E expre¬ 
sion: "Nos mesteryuda otro 
den Reino" no ta un expre¬ 
sion cu bo lo spera bou di e 
situacion difieil cu Hulanda 
t'aden aworaki. Sinembargo 
miembronan di Tweede Ka- 
mer ta haci expresionnan 
asina pa duna sosten na un 
desaroyo na Aruba cu nan 
kier wak continua, pasobra 
e ta na interes di pueblo di 
Aruba. 


Pa un partido Socialista 
sigur esaki ta un criterio im¬ 
portante den tur evaluacion 
di maneho den nan propio 
pais y den mundo. 

SOSTEN BON BINI 

Lider di e fraccion di AVP, 
Rene Herde a bisa di ta con- 
tento cu e expresionnan 
di solidaridad y sosten di 
miembronan di Tweede Ka- 
mer. 


"Ta bon pa tende expresi¬ 
onnan di solidaridad y de¬ 
seo di yuda busca solucion 
hasta den tempo difieil. Nos 
ta agradeci p'esaki. E bon 
relacionnan cu tin den Reino 
aworaki entre Gobierno di 
Aruba y entre miembronan 
di Parlamento di Aruba y 
esnan di Hulanda, ta crea e 
clima di confiansa cu nan ta 
duna declaracionnan asina. 


Bo no ta haya e tipo di de¬ 
claracionnan asina den un 
situacion di tension of ora 
tin mal gobernacion. Nos 
a sera conoci cu e miem¬ 
bronan di Tweede Kamer 
den e ultimo dos ananan y 
e relacionnan ta bon. Nos 
lo keda den bon contacto 
cu nan pa haci bon uzo di 
e posibilidadnan cu un pais 
manera Hulanda por ofrece 
pa nos sigui desaroya nos 
pais pa tur nos hendenan," 
asina Rene Herde a termina 
bisando. 


PARTICIPA DEN E PROGRAMA DI CERTIFICACION 
DI INDUSTRIA DI TURISMO Y ASINA BRINDA J 
E EXPERIENCE EXELENTE CU ARUBA 


“ONE HAPPY ISLAND” 

TA ASPIRA PA PROGRESO DI NOS PAIS. 

MINISTRY OF TOURtSW 

Abpgado, 
(ggnenal] 
Tjaco. lSi.teiiii 
a. desnedii 

Recientemente, Aboga- 
do General, Taco Stein, 
a despedi for di su co- 
leganan, Cuerpo Hudi- 
cial y Aruba. Personal 
di Ministerio Publico y 
miembronan a tuma 
despedida di Taco Stein 
y a desee tur clase di 
exito, den su trabao 
nobo na Sint Maarten, 
como Abogado Gener¬ 
al, esaki despues di a 
elabora varios ana aki 
na nos isla. 

No tin un remplasante 
pa Taco Stein n'e mo¬ 
menta nan aki, pero si 
a propone un persona, 
pero nada concreto ai- 
nda pa nombramento 
di dicho persona. Fiscal 
Mayor, Peter Blanken lo 
ta encarga cu su tarea 
temporalmente, te ora 
nombra un persona n'e 
puesto vacante aki, pa 
cual ya caba tin un can¬ 
didate. 


Minister Otmar Oduber ta felicita 
Departamento Meteorologico Aruba 
riba dia imindial di Meteorologia 


ORANJESTAD - Awe 23 di 
maart ta e fecha cu e Or- 
ganisacion Mundial di Me- 
teorologia (OMM) ta celebra 
dia Internacional di Meteo- 
rologia. 

E dia aki ta pa conmemo- 
ra e fecha historico ora cu 
e Organisacion Mundial di 
Meteorologia a asumi e pre- 
vio responsabilidad di e Or¬ 
ganisacion Internacional di 
Meteorologia (IMO) funda 
na ana 1873. Riba 23 di 
maart 1950, e Organisacion 
Mundial di Meteorologia a 
ser funda y na ana 1951 a 
cuminsa forma parti di Na- 
cionnan Uni. 

A bira un tradicion cu tur 
ana un tema ta wordo scogi 
y e ana aki a scoge " Power¬ 


ing our future with weather, 
climate and water " cu ta 
nifica 'tempo clima y awa 
como e motor di nos futu¬ 
re'. E Organisacion Mundial 
di Meteorologia ta e organo 
oficial y esun autorisa, cu ta 
duna conseho na Nacionnan 
Uni riba tereno di compor- 
tacion di tempo, clima y 
awa y su interaccion riba 
nos planeta cu ta hunga un 
rol hopi importante pa loke 
ta siguridad y bienestar di 
bida humano. 

Durante siglonan e ser hu¬ 
mano a sa di adapta su mes 
na e retonan (atmosferico) 
di naturalesa. Apesarcu es¬ 
aki ta duna nos un serial 
fuerte cu ainda tin mas re¬ 
tonan di naturalesa cu nos 


mester sigui adapta nos 
mes na nan dor di cambi- 
onan climatologico. 

Tempo, clima i awa ta sigui 
ta e motor di nos desar- 
oyo socio economico du¬ 
rante e ultimo ananan y ta 
sigui wordo uza cada bes 
mas pa e retonan di future. 
Servicionan Meteorologico, 
manera DMA, ta impulso- 
nan principal relaciona cu 
suministro di conocemento 
cientifico autorisa, di dato y 
productonan meteorologico 
y climatologico. 
Adicionalmente esaki ta e 
prome biaha cu DMA ta cel¬ 
ebra e dia Mundial di Me¬ 
teorologia como e instancia 
oficial na Aruba relaciona 
cu actividadnan meteoro¬ 
logico, climato¬ 
logico i hydro- 
logico. 

Pa e motibo 
aki Ministro di 
Turismo, Trans¬ 
ports y Labor, 
Otmar Oduber 
kier felicita tur 
e empleadonan 
di Departamen¬ 
to Meteorologi¬ 
co Aruba riba 
e fecha spe¬ 
cial aki pa nan 
excelente tra- 
bou y contribu- 
cionnan na nos 
comunidad cu 
informacionnan 
meteorologico i 
climatologico. 


IffeFoctors 


.lifefoctors 


Die lan 


m 


lift 


Driemaster str. #64 A - Mon-Fri: 1-5pm 
Tel: 561-4142 — 


Plant Omega 3-6-9 ta un I 
combinacion di yerbe cu tin [ 
Omega 3-6-9 den forma 
natural. Plant Omega ta yuda 
bah a e cholesterol den e sanger, 
hypertension, e ta bon pa 
diabeticonan, ta regula sucu sen | 
e ganger, e ta bon pa atritis, e ta 
yuda combat! enfermedadnan 
celebral, e ta bon pa bo cuero, e 
ta transporta oxygen den henter 
e curpa, e ta yuda e curpa 
combat! cancer, e ta yuda e 
funcionamento di e tripa, ta 
yuda esnan cu problema di 
blaas ontsteking y ta ideal pa | 
esnan vegetariano* 


Obtenible na tur farmacia na Aruba. 
Agente FAMAR N.V. 

CLICK PA MAS INFO 

Trabounan intensivo a cuminsa pa cu 

Maguo conciert© di Gentleman diasabra 
awor riba Surfside Beaeli 

presentacion na Aruba. 

Ta trata aki di e Surfside 
Beach Square Garden. Aru¬ 
ba ta bibando den un en- 
tusiasmo inmenso pa cu e 
evento aki. Un caliber hopi 
halto di musica y especta- 
culo ta loke Aruba lo por 
spera di Gentleman y su 
banda Evolution for di Ale- 
mania. 

Awe nochi e banda ta den 
concierto na Venezuela y 
lo bula manan mainta pa 
Aruba cu Insel Air. Riba e 
fotonan por mira Elite Pro¬ 
ductions laborando oranan 
largo p'asina prepara esce- 
nario. 

E anochi aki nos bandan- 
an local manera Honeypot, 
Time Banditsz y Mystical 
Connection lo haci un tre- 
For di diarazon mainta tern- p'asina prepara e tereno e artista di reggae interna- mendo espectaculo. 
pran trabounan a cuminsa unda cu mana ana anochi cional Gentleman lo haci su 



Cooperacion strategic© cu Baptist ta 
beneficia pueblo su salud 


Instituto Medico San Nicolas (IMSAN) 
a dal un stap grandi pa mehora e ser- 
vicio medico na 

nos comunidad di Aruba en especial 
esnan cu ta biba pariba di brug! 

E cooperacion strategico cu Baptist 
Health International lo hisa e calidad 
di atencion medico general ne stan¬ 
dard di mas halto di nos comunidad y 
cada un di nos ta bay beneficia di dje, 
asina Parlamentario di AVP, Clarisca 
Velasquez a duna di conoce. 

E iniciativa dirigi na mehora e oferta 
di nos salud di Imsan ta bay inclui e 
mehoracion di e plan maestro rela- 
cion cu e instalacion y e desaroyo di 
varios departamento nobo pa pro- 
porciona e comunidad Arubano cu 
tratamento medico avansa y esnan 


cu mas nos tin mester y Baptist te 
mihor socio cu Aruba por a haya pa 
mehora salubridad publico. 


Via di e aliansa aki Baptist Health 
International lo traha cu Imsan pa 
desaroya e "masterplan" pe departa¬ 
mento di Oncologia Radioterapico in- 
cluyendo e construccion y instalacion 
di un 

"linear accelerator" cu ta wordu utili- 
sa pa tratamentonan di radiacion den 
pacientenan cu cancer. 

Tambe cu aliansa aki lo yuda Imsan 
den e desaroyo di un centra di dia¬ 
betes hopi avanza cu e ultimo y mi¬ 
hor tecnologia, segun splicacion di e 
miembro di AVP, Clarisca Velasquez. 

Evelyn Wever-Croes: 


25 Maart 2012: 35 ana di Referendum 19 77 



Dia 25 di maart 1977 a 
tuma lugar na Aruba e Ref¬ 
erendum 1977. Den e ref¬ 
erendum aki nos pueblo por 
a expresa su deseo pa nos 
futuro constitucional, y e 
prome piedra a wordo poni 
pa realisacion di e deseo di 
e pueblo di Aruba pa ta liber, 
pa ta los di Antiyas. Pasobra 
e gran mayoria di nos pueb¬ 
lo a scoge pa un status los 
di Antiyas, y no pa keda den 
federacion cu Antiyas. 

Den e Referendum aki taba- 
tin solamente dos opcion: 
Federacion of independen¬ 
ce. 

E actual lider di MEP, Eve¬ 
lyn Wever-Croes ta kere cu 
mester recorda e fecha aki 
tambe como historico y ta 
splica mas di kico a pasa. 


DICON NO TABATiN E OP¬ 
CION DI STATUS APAR- 
TE? 

Pa diferente motibo. Na 
prome lugar, a base di e 


derecho di auto-determina- 
cion di un pueblo, e pueb¬ 
lo no por scoge pa Status 
Aparte, sino pa independen¬ 
ce. Status Aparte mester a 
wordo negocia cu Hulanda, 
pero prome mester a tene 
e referendum den cual e 
pueblo ta expresa cu e kier 
ta los di Antiyas. 

Betico Croes, den felis me- 
moria, a busca sosten na 
Nacionnan Uni, y aki a haya 
e conseho pa pidi indepen¬ 
dence, pasobra e ora Na¬ 
cionnan Uni por sostene e 
deseo di e pueblo, y tambe 
pasobra esaki ta duna Aru¬ 
ba un margen pa negocia cu 
Hulanda. 


Y Betico a splica esey na 
placa chikito na pueblo di 
Aruba prome cu e Referen¬ 
dum na 1977. Pasobra den 
tur negociacion, bo mester 
pidi mas, pa bo haya locu- 
al cu bo ta desea. Ademas, 
Hulanda no a permiti pa 
papia mes di Status Aparte 


den ananan '70, pa Hulan¬ 
da of cos ta keda mescos, 
Aruba ta keda oprimi bou di 
Curacao, of cos ta cambia 
completamente, y Aruba ta 
bira independiente. 

Un pueblo consciente a bay 
y a vota contra separacion, 
pasobra esey tabata e arma 
cu Betico y tur esnan cu a 
lucha cune, tabatin mester 
pa forsa Hulanda pa tuma e 
deseo di nos pueblo, na se- 
rio. Ta solamente asina nos 
pueblo por a expresa su de¬ 
seo di auto-determinacion. 


E oponentenan e tempo ey, 
AVP y PPA a boycotea e ref¬ 
erendum, nan a bisa nan 
hendenan pa bay laman! 
Pero e resultado tabata un 
82% di participante cu a 
vota contra e federacion y 
na fabor di libertad! 

Cu e resultado aki den man, 
Betico Croes y tur esnan cu 
a lucha cune, por a drenta e 
recta final di e lucha pa nos 
Status Aparte. Desde e mo¬ 


menta aki, cosnan a cam¬ 
bia, y Hulanda a haye forsa 
di tuma e pueblo Arubano 
na serio. 

Hulanda ya no por a cher- 
cha mas di e deseo di nos 
pueblo di ta liber, y tampoco 
AVP cu PPA, pasobra pueblo 
a papia idioma cla. A tuma 
poco mas luna, pa ta ex- 
acto te na augustus 1977, 
despues di e 'augustus scur' 
pa Hulanda a tuma nos na 
serio completamente, pero 
e Referendum aki taBata e 
base pa nos realisa nos lib¬ 
ertad. 


Lamentablemente awe, 35 
ana despues tin hende cu 
ta purba cambia e historia 
berdadero, y no kier conta 
henter e historia. Pero tin 
hopi hende na bida cu por 
conta e historia berdadero. 
Locual nos mester had si ta 
percura pa nos historia ber¬ 
dadero ta bon documenta 
pa futuro generacionnan. 


Pabien Aruba cu e aniver- 
sario importante aki. Danki 
na nos lidernan incansable, 
Betico Croes, den felis me- 
moria, y Nelson Oduber cu 
a logra realisa y mantene 
nos libertad. Laga nos no 
lubida nunca con duro e lu¬ 
cha tabata. T'asina so nos 
lo sa di aprecia y stima nos 
libertad! 

Compania di Brazil 
interesa pa proyecto di 
ContainerHaven 


Durante un bishita recien di un del- 
egacion, encabesa pa ATIA pa Brazil, 
a keda constata cu dos compania na 
Brazil, lo ta interesa pa forma parti di 
e proyecto di mudansa di Container- 
Haven aki na Aruba. 


E prome compania, ta uno di constru- 
cion grandi, cu ta interesa pa cu e 
proyecto di ContainerHaven aki nan y 



otro luna lo tin representante na Aru¬ 
ba pa reuni cu gerencia di A.P.A. N.V. 
E di dos compania cu ta interesa, tin 
oficina nan na China, Merca y na Bra¬ 
zil mes, cu tambe ta interesa den e 
proyecto di mudamento aki di Con¬ 
tainerHaven for di Oranjestad, pa 
Barcadera, tentativamente. 

Aki por mira cu e viahe nan cu ta 
encera conoce frontera y oportunidad 
nobo ta duna su fruto, manera ta e 
caso aki di esun organisa pa ATIA. 

Lo ta interesante pa mira con e re¬ 
union di otro luna lo bai ta, ora cu e 
compania di construcion aki, for di 
Brazil, lo reaciona, na momento cu 
nan mira e enbergadura di nos Con¬ 
tainerHaven. 

Gerencia di Aruba Ports Authority, ta 
hopi motiva cu e interes di e dos com¬ 
pania nan aki di Brazil, cu ta interesa 
den nos mudamento di nos Contain¬ 
erHaven. 



Na 2000, Aruba tabata sede di un 
conferencia similar, cu a trata e 
dos topico nan aki di placa falso y 
fraude di creditcard. E tempo ey e 
tabata un exito rotundo. 

E biaha aki, na juni 23, na Marriott 
Resort lo tin atrobe un conferencia 
cu ta hiba e nomber di " Mind Your 
Eyes", cu lo bai enfoca riba credit- 
card fraude y placa falso. 

Un di e oradornan principal, ta un 
experto cu tin mas di 25 ana di 
experiencia riba e tereno aki, Jose 
Camacho, cu tin su propio agenda 
di investigacion riba e tereno aki. 
Actividad nan criminal, semper 
ta sigui trece cambio, con pa hasi 
cos nan contra ley, pesei mes e 
methodo nan aki, ta centra di 
atencion serca, profesional nan, 
manera Jose Camacho y otro nan 
cu ta vigila y sigui e baho mundo 
di criminal nan aki. 

Rudolf de kort, ta e coordinador 
di e conferencia aki. R. De Kort ta 
kere cu comerciante y instituto nan 
financiero y otro nan mester ta na 
altura di e actividad nan criminal 
aki, cu ta serca di nos, den re¬ 
gion aki. Mester ta na altura di tur 
e movecion criminal nan aki. 

Un representante di Banco Central 
di Aruba, tambe lo hiba palabra na 
e conferencia aki, relaciona cu di- 
cho topico nan menciona aki riba. 
E conferencia aki, " Mind Your 
Eyes, ta mustra di ta bai bira hopi 
interesant y lo conta cu varios rep¬ 
resentante di pais nan den Caribe 
y otro partinan cu ta desea di pone 
nan mes na altura di e ultimo de- 
saroyo den e mundo criminal aki. 

A.T.A., ta apiinta, agenda di Publcidad 
nobo pa mercado di Merca 



Na e momento nan aki Ofi- 
cina di Turismo di Aruba, ( 
A.T.A.), ta trahando agresi- 
vamente, riba e produc- 
to Aruba. Desde dos ana 
caba, Ministro encarga cu 
e cartera di turismo, Ot- 
mar Oduber, a hasi cambio 
nan grandi pa cu producto 
Aruba, tanto aki na Aruba, 
como den exterior. 

Un imagen nobo a keda es- 
tableci, cu ta identifica e 
producto Aruba. Ya esaki ta 
bon conoci pa e comunidad, 


Arubano y den exterior. 

Despues cu e siman aki a 
anuncia un director nobo pa 
Oficina di Turismo na Mer¬ 
ca, N. Every, e siman aki ta 
termina cu A.T.A. ta apun- 
ta un agenda di publicidad 
nobo,na Merca, esta. The 
Concept Farm & U.S.I.M. cu 
su oficina nan principal na 
New York. 

Previamente, e compania 
cu tabata hasi publcidad pa 
Aruba, tabata Deutsch, cu 


tambe ta estableci na New 
York. 

Segun a wordo participa na 
nos redacion, un rato pasa 
y cu por cierto di parti di 
A.T.A. a keda masha sor- 
prendi di e agresividad di 
nos redacio, pabai tras di 
noticia.Nos redacion den 
su prome salida, ta trece e 
primicia, exclusivo aki, pa 
Bo, di un agencia di publi¬ 
cidad nobo, pa e mercado 
Mericano y Canada. 


Mike Eman ta un gran mentiroso 

El’a bisa cu lo no firma nada na llulanda, pero el’a firma masha bon! 


CgiKluriw anil KaainkriitowiifgreiHte van n dtcember 2011 u Ban Haas 

Pc vcrtcgc-iwoonjtgcrs van de regertngen van Nederland, Aruba. Curasao en Sint 
HcMrt«n, 



efl Konlnkrijksretatics, 



Dia 9 di december 2011 e 
Gobierno aki a experencia 
un otro demostracion con¬ 
tra su forma di goberna. 
E biaha ey tabata pasobra 
Minister Presidente Mike 
Eman tabatin pensa di bay 
Hulanda, bay ratifica com- 
promisonan cu el'a firma na 
October cu Hulanda, SIN in¬ 
forma pueblo y sin informa 
Parlamento. 

Pesey un cantidad grandi di 
manifestante a acudi riba e 
diabierna merdia na edifi- 
cio di Gobierno pa expresa 
nan disgusto cu e forma 
con Mike Eman ta atende cu 
asuntonan cu ta mishi nos 
autonomia. 

Especialmente pasobra el'a 
actua na un forma asina 
intransparente, y kier a 
sconde informacion, segun 
Evelyn Wever Croes. 


Un manifesto a wordo en- 
trega pa lidernan di oposi- 
cion, pa exigi un reunion 
den Parlamento prome cu 
Mike Eman bay Hulanda p'e 
Conferencia di Reino dia 14 
di december 2011. Na mo¬ 
mento cu lidernan di oposi- 
cion a entrega un manifesto 


den man di Prome Minister, 
el a bisa cu e lo NO firma 
nada na Hulanda pues nin- 
gun hende mester tene 
miedo. 

Awel ta resulta cu el a fir¬ 
ma masha bon, y prueba 
t'akinan. 

"Mike Eman ta kere cu e 


por tuma e pueblo aki had, 
pero no t'asina. Poco poco 
mas hende nan wowo ta 
habri p'e manipulacion di 
Mike Eman. 

Mike Eman ta un gran men¬ 
tiroso y aki nos ta presenta 
un prueba mas", segun e 
lider di MEP. 


"Pesey, demostra bo dis¬ 
gusto cu nos tin un Prome 
Minister asina ganado, asi¬ 
na manipulado, y asisti n'e 
reunion den Parlamento 
dialuna awor pa 10 or di 
mainta!", te apelacion haci 
pa Evelyn Wever-Croes. 

IIYI SAX v Baptist 
H.International a sera aeuerdo 


Ayeranochi,, Gobierno di 
Aruba, por medio di Ministro 
di Salubridad Publico, Rich¬ 
ard Visser, a sera un comb- 
enio cu Baptist Health Inter¬ 
national di Florida, na unda 
lo bai traha hunto y upgrade 
e facilidad nan medico, pa 
duna mihor servicio na pa- 
cientenan lokal. 

Segun Ministro R. Visser, lo 
bai pone atencion riba en- 
tre otro; departamento di 
oncologia radioterapico, cu 
ta inclui un construcion y 
instalacion di un " lineal ac¬ 
ceptor" cu ta ser usa den 
tratamento di paciente nan 
cu tin cancer. Esaki ta trece 
cune cu awor aki paciente 
nan di cancer no mester bai 
den exterior pa haya kimo 
terapia mas. 



Lo bai tin den e aliansa conta cu un nivel halto di 
nobo aki di IMSAN y Bap- experticio y reconocemen- 
tist Health International, to. 
un centra di urgencia, cu ta 


Atencion tambe lo ta riba 
esnan diabetico, cu lo haya 
debi atencion , debi na e 
aeuerdo aki, cu ta trece 
cune e facilidad nan cu awor 
aki no ta exixti. 

George Foyo, un di e ehec- 
utivo nan di Baptist Health 
International, ta hopi con- 
tento cu e aliansa aki cu Go¬ 
bierno di Aruba y ta sigur cu 
nan lo duna na maximo pa 
e aeuerdo di cinco ana aki 
bira uno a largo plazo, cu lo 
benificia e dos partido nan 
aki, pero sigur na prome 
lugar, e paciente nan lokal. 
Cu e aeuerdo aki, gobierno 
ta hisa e nivel di salud aki 
na Aruba den un forma op¬ 
timal y profesional, segun 
Ministro R. Visser a duna di 
conoce, ayeranochi. 


SI \IV11 ta buscando miembro nobo 


E existencia di un sin- 
dicato pa maestro ta 
hopi importante. Es¬ 
aki pa e docente tin 
sosten moral y hu- 
ridico como empleado 
den bon y den malo. E 
sindicato ta depende 


di su miembrecia pa 
e por keda funciona y 
traha na bienestar di 
su miembronan. Un di 
e puntonan di plan di 
accion di mas impor¬ 
tante di e directiva di 
SIMAR ta pa recluta 


miembro nobo. Pesey 
e directiva a organisa 
un anochi informativo 
pa docentenan con¬ 
oce nos sindicato. 

Tin hopi docente cu no 
ta miembro di SIMAR, 
ta miembro di otro 
sindicato of no ta afil- 
ia na ningun sindica¬ 
to. Tin docente hoben 
cu no ta mira e impor- 
tancia di ta miembro 
di un sindicato. Tin 
docente cu no tin nin¬ 
gun informacion di e 
trabou sindical y tin 
hopi maestro di opin¬ 
ion cu nan no tin mes¬ 
ter di ta miembro. 

Motibonan ta entre 
otro "paso nan no tin 
problema na trabou" 
y "paso nan por usa e 
contribushon (1% di 
bo bruto salario) na 
otro cos". 


E anochi aki ta pa 
duna informacion to- 
cante e trabou sindi¬ 
cal, e tareanan di e 
miembronan di un di¬ 
rectiva, e importancia 
y beneficionan cu ser 
miembro tin, e dere- 
cho y debernan di un 
docente y e actividad- 
nan cu SIMAR ta or¬ 
ganisa pa formacion 
y recreacion di su 
miembronan. 

Fuera di tur esaki lo 
tin representante di 
Aruba Bank pa duna 
informacion na e do¬ 
centenan tocante 
su ofertanan special 
pa fiansa personal y 
compra di auto. Tam¬ 
be nos lo tin Franke 
Hypotheek cu tambe 
lo duna su infroma- 
cion di su ofertanan 
atractivo. (E ofertan¬ 
an di e dos instanci- 


anan aki ta solamente 
pa docentenan cu ta/ 
cu bira miembro di 
SIMAR). 

Directiva ta invita abo 
docente y abo futuro 

docente fstudiante 

di__I£A)_pa asisti na 
e anochi informativo 
aki. SIMAR ta haci 
un apelacion na abo 
miembro pa stimula 
bo colega cu no ta 
miembro pa e tambe 
bin pa e haya e infor¬ 
macion cu lo ser pre- 
senta. Miembronan 
tambe ta bon bini. 

E actividad aki lo tuma 
lugar diabierna 30 di 
maart 2012 na Filo- 
mena College na San 
Nicolas y lo cuminsa 
pa 7:30 pm. Entrada 
ta un sonrisa. 

WILLEMSTAD - Ayera outo- 
ridatnan mester a bai Juan 
Hatoweg na un garashi ka- 
minda persona nan einan a in- 
dika polis ku nan a hanja 5-6 
bala i un kargado di arma. na 
yegada di polis di berdat un 
kabayero a topa esaki benta 
dilanti su kas, pero su kas mes 
ta keda den kaya Garapa. Mes 
ora outoridatnan a bai na e si- 
tio a buska ront pero no a mira 
nada mas pekuliar. Mes ora a 


pensa ku e balanan aki por ta 
relashona sea ku un kaso ku 
siman pasa nos a relata na un 
kas den e mes un kaya ariba 
menshona, of e kaso di Dar¬ 
win Gregg ku no ta biba ma- 
sha leu for di e kaya aki. 
Outoridatnan a hinka e kaso 
den man di TOD kaminda nan 
tin ku sigi ke investigashon 
pa wak si e balanan aki por a 
keda usa den kualke krimen 
den pasado. 



Te awe no a liana result ado di investigashon riba puiru blankn 


WILLEMSTAD. - Riba petishon di 
frakshon di PAR den Parlamento a 
tuma luga un reunion ku e kuater 
organisashonnan ActieComite Bas- 
ta!, Moveshon SoluShon Isla, Kom- 
ishon Wishi Marchena i SMOC pa 
delibera riba nan preokupashonnan 
pa ku e polushon di medioambiente 
na Korsou i prinsipalmente rondo di 
e areanan di Refineria Isla. Un di e 
puntonan di hopi preokupashon du¬ 
rante e enkuentro tabata polushon 
kontinuo den a diferente barionan 
bou di huma di Refineria Isla i prin¬ 


sipalmente e insidente di 2 di yuni 
2011, den kua diferente bario pabou 
di brug manera Jan Doret, Blue Bay, 
Marchena, Julianadorp i Piscadera a 
wordu sorprende ku un puiru blanku 
misterioso i probablemente vene- 
noso. Pa esaki Actiecomite Basta! a 
pidi na diferente okashon pa gobier- 
nu hasi un investigashon riba e puiru 
menshona ku a laga e barionan ya 
menshona blanku i ku posiblemente 
por ta kanseroso. Den pasado nan 
a bishita Minister Presidente Schotte 
ku a priminti e organisashon for di 


ougustus 2011 di lo manda e resul- 
tado di e investigashon pa nan pero 
ku sinembargo ta ainda no a yega. 
Diferente hende grandi i mucha ta- 
batin keho pa lokual ta nan salu. 

E komishon ta hopi preokupa pa 
e echo ku e impreshon ta biba ku 
gobiernu ta evita kontakto i ta ig- 
nora nan petishon pa risibf mas klar- 
idat tokante di e kaso. Durante e re¬ 
union den Parlamento a resulta ku 
den 2004 tambe tabatin un insiden¬ 
te similar, ku si a wordu investiga i 
ku e resultadonan tabata konosi. 

